ভারতীয় প্রযুক্তিবিদ্যা প্রতিষ্ঠান হায়দ্রাবাদ

ভারতীয় প্রযুক্তিবিদ্যা প্রতিষ্ঠান হায়দ্রাবাদ বা ইন্ডিয়ান ইনস্টিটিউট অব টেকনোলজি হায়দ্রাবাদ (সংক্ষেপে আইআইটি হায়দ্রাবাদ বা আইআইটিএইচ) হল ভারতের তেলেঙ্গানা রাজ্যের সাঙ্গারেডি জেলায় অবস্থিত একটি সরকারি প্রযুক্তি বিশ্ববিদ্যালয়। আইআইটিএইচ আটটি নতুন ইন্ডিয়ান ইনস্টিটিউট অব টেকনোলজির (আইআইটি) মধ্যে একটি হিসাবে ২০০৮ সালে প্রতিষ্ঠিত হয়েছিল। প্রতিষ্ঠানে ২২২ জন পূর্ণ-সময়ের অনুষদ সদস্য সহ ১,১৫৫ জন স্নাতক, ৬৩৫ জন স্নাতকোত্তর ও ১,০৮৫ পিএইচডি শিক্ষার্থী রয়েছে। ইতিহাস আইআইটি হায়দ্রাবাদ ভারত সরকারের মানব সম্পদ উন্নয়ন মন্ত্রক কর্তৃক দ্য ইনস্টিটিউট অব টেকনোলজি (সংশোধন) আইন, ২০১১ এর অধীনে প্রতিষ্ঠিত হয়েছিল। আইনটি ২০১১ সালের ২৪শে মার্চ লোকসভা ও ২০১২ সালের ৩০শে এপ্রিল রাজ্যসভায় পাস হয়। এটি জাপান সরকারের কারিগরি ও আর্থিক সহায়তায় প্রতিষ্ঠিত হয়েছিল। আইআইটি হায়দ্রাবাদ ২০০৮ সালের ১৮ই আগস্ট অর্ডন্যান্স ফ্যাক্টরি মেদকের একটি অস্থায়ী বিদ্যায়তন থেকে প্রতিষ্ঠাতা পরিচালক হিসাবে অধ্যাপক ইউ. বি. দেশাইয়ের পরিচালনায় কাজকর্ম শুরু করে। এটি ২০১৫ সালের জুলাই মাসে সাঙ্গারেড্ডির কান্দিতে নিজস্ব ৫৭৬-একরের স্থায়ী বিদ্যায়তনে স্থানান্তরিত হয়। এটি আউটার রিং রোডের কাছাকাছি ও ৬৫ নং জাতীয় সড়কের পাশে অবস্থিত। আরও দেখুন আইআইআইটি হায়দ্রাবাদ ভারতের বিশ্ববিদ্যালয়সমূহ ভারতের উচ্চ শিক্ষাপ্রতিষ্ঠানসমূহের তালিকা ভারতের শিক্ষা ব্যবস্থা বিশ্ববিদ্যালয় মঞ্জুরি কমিশন (ভারত) শিক্ষা মন্ত্রণালয় (ভারত) তেলেঙ্গানার উচ্চ শিক্ষাপ্রতিষ্ঠানসমূহের তালিকা তথ্যসূত্র বহিঃসংযোগ এপি বিধানসভায় আইআইটি হায়দ্রাবাদের ঘোষণা আইআইটি হায়দ্রাবাদের দাপ্তরিক ওয়েবসাইট